Diari Oficial de la Generalitat Valenciana


Sumari del DOGV 8978, del 18-12-2020 (2020/10573)

RESOLUCIÓ de 16 de desembre de 2020, de la Vicepresidència i Conselleria d'Igualtat i Polítiques Inclusives, per la qual es convoquen deu beques per a la realització de pràctiques professionals en la Sotssecretària de la Conselleria d'Igualtat i Polítiques Inclusives.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8978

Data del DOGV
:   18-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10708


Data del document
:   16-12-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 16 de desembre de 2020, de la Vicepresidència i Conselleria d'Igualtat i Polítiques Inclusives, per la qual es convoquen deu beques per a la realització de pràctiques professionals en la Sotssecretària de la Conselleria d'Igualtat i Polítiques Inclusives. [2020/10348]  
Mitjançant l'Ordre 4/2020 de 8 de maig, de la Vicepresidència i Conselleria d'Igualtat i Polítiques Inclusives (DOGV 8810, 13.05.2020), s'aproven les bases reguladores de la concessió de beques de pràctiques professional en la Sotssecretaria (d'ara en avant, Ordre 4/2020).  
  
L'article 5.1 de la dita ordre estableix que la convocatòria s'iniciarà d'ofici per resolució de la persona titular de la conselleria competent en matèria d'igualtat i polítiques inclusives.  
En virtut del que s'ha exposat, de conformitat amb les competències conferides Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i condicions  
1. Convocar en règim de concurrència competitiva la concessió de deu beques per a la realització de pràctiques professionals en matèria d'igualtat i polítiques inclusives durant l'exercici 2020/2021, d'acord amb la següent distribució:  
a) Set per a persones amb grau en Dret.  
b) Una per a persones amb grau en Sociologia.  
c) Una per a persones amb grau en Ciències Polítiques.  
d) Una per a persones amb grau en Economia.  
2. Les condicions del gaudi de les beques i la realització de les pràctiques professionals s'ajustarà a les disposicions de l'Ordre 4/2020.  
  
3. Les persones beneficiàries de les beques realitzaran les pràctiques en la seu de la Sotssecretària de la Conselleria d'Igualtat i Polítiques Inclusives. La direcció tècnica de les persones becàries recaurà sobre la persona que exercisca la tutoria.  
  
Segon. Requisits que han de reunir les persones beneficiàries  
Per a obtenir la condició de beneficiaris de les beques regulades en l'Ordre 4/2020, s'hauran de complir, a la data de finalització del termini de presentació de sol·licituds, els requisits establits en l'article 2 de l'ordre esmentada.  
  
Tercer. Finançament  
1. La present convocatòria de subvencions es realitza pel procediment de tramitació anticipada d'expedients de despesa.  
2. L'import global màxim destinat a la concessió de les beques que es convoquen mitjançant la present resolució serà de 132.000 - per a l'anualitat 2021. Aquest import serà finançat amb càrrec al programa pressupostari 63.93.88.199.59.9 i la línia de subvenció S1114, «Beques pràctiques professionals».  
En tot cas, l'import assignat quedarà condicionat a l'existència de crèdit adequat i suficient per a atendre les ajudes convocades en la llei de pressupostos de la Generalitat que s'aprove per a l'exercici 2021.  
  
  
Quart. Duració i pròrroga  
Les beques tindran una duració màxima de 12 mesos, comptats des de la data que s'indique en la resolució de concessió, que podrà ser prorrogada, sense necessitat d'una nova convocatòria, mitjançant una resolució expressa, fins a un període màxim de 12 mesos addicionals, sempre que existisca crèdit adequat i suficient en els pressupostos de la Generalitat per als exercicis als quals afecte la pròrroga i que el desenvolupament de l'activitat que s'estiga desenvolupant així ho requerisca o aconselle.  
  
Cinqué. Import i pagament de la beca  
1. Tant respecte de l'import inicial de la beca com en cas de pròrroga d'aquesta, la quantia corresponent serà la que siga aplicable d'acord amb la resolució a què es refereix l'article 17.1 del Decret 132/2009, de 4 de setembre, del Consell, pel qual es regula la concessió de beques, que estiga vigent en aquest període.  
2. Aquesta beca tindrà una dotació de 1.067,15 euros mensuals bruts, de conformitat amb la Resolució de 12 de febrer de 2019, de la Conselleria d'Hisenda i Model Econòmic, i l'aprovació de l'increment salarial addicional establit en la disposició addicional tercera del Decret llei 1/2019, de 18 de gener, del Consell, l'aprovació del qual es va produir mitjançant l'Acord de 8 de novembre de 2019, del Consell, d'aprovació d'un increment salarial addicional en les retribucions del personal al servei del sector públic de la Generalitat, en aplicació del Decret llei 1/2019, sense perjudici de ser incrementada aplicant-hi el mateix increment global que el que estableix per a la despesa del sector públic valencià la llei de pressupostos de cada any.  
3. Sobre aquest import s'haurà de practicar la retenció corresponent a compte de l'Impost sobre la Renda de les Persones físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i unes altres que, si escau, pogueren correspondre.  
4. L'import de cada beca s'abonarà per mensualitats vençudes, prèvia expedició, d'un certificat per part de la persona que exercisca la direcció del servei de la unitat on es desenvolupe la beca de pràctiques professionals. Aquest certificat serà acreditatiu d'un nivell de dedicació i aprofitament satisfactori.  
5. En el cas que, concedida la beca, algun període de desenvolupament de les pràctiques no es realitze durant un mes complet i implique una meritació econòmica a favor de la persona beneficiària inferior al corresponent a un mes natural, la prestació econòmica serà proporcional a aquest període. En aquests supòsits es garantirà, en tot cas, el dret d'audiència a la persona interessada.  
  
Sisé. Termini, lloc i forma de presentació de les sol·licituds  
1. El termini de presentació de sol·licituds serà d'un mes, comptat a partir de l'endemà de la publicació de la present convocatòria en el Diari Oficial de la Generalitat Valenciana.  
2. Les persones aspirants a obtenir una beca presentaran, per via electrònica, la sol·licitud i currículum de manera completa segons models normalitzats. En el cas de concurrència de diverses titulacions si es desitjara participar en dues o més beques convocades, haurà de presentar-se una sol·licitud per cadascuna d'aquestes.  
3. En el cas que una mateixa persona, dins del termini establit, presentara més d'una sol·licitud per a un mateix tipus o classe de beca, s'entendrà que l'última presentada reemplaça les anteriors sol·licituds que seran arxivades.  
4. Les sol·licituds es presentaran per via telemàtica. Per a això s'haurà d'accedir a la seu electrònica de la Generalitat:https://sede.gva.es/va/web/sede\_electronica/ en la pestanya ciutadania «Ajudes, beques i subvencions» i emplenar el tràmit dissenyat a aquest efecte.  
Per a poder realitzar la presentació electrònica, la persona sol·licitant podrà utilitzar els certificats electrònics incorporats al document nacional d'identitat, els certificats electrònics reconeguts i aquells sistemes de signatura electrònica avançada que s'admeten per l'Administració segons la normativa vigent.  
En la sol·licitud s'especificarà la beca per la qual s'opta i es presentarà el currículum de manera completa segons els models normalitzats que estaran accessibles en la seu electrònica de la Generalitat: https://sede.gva.es/va/web/sede\_electronica/, a fi de poder obtenir l'autobaremació inicial dels mèrits al·legats en el currículum, que es calcularà de manera automàtica a partir de la informació aportada en aquest.  
5. Segons el que disposa l'article 69 de la Llei 39/2015, d'1 d'octubre, del procediment administratiu comú de les administracions públiques, la inexactitud, falsedat o omissió, de caràcter essencial, en qualsevol dada, o manifestació, de la declaració responsable, així com la falta d'acreditació dels requisits exigits, determinarà la impossibilitat de continuar en la convocatòria.  
  
Seté. Presentació de documentació acreditativa dels mèrits  
1. Amb la finalitat de reduir càrregues administratives a les persones interessades, junta amb la sol·licitud i el currículum no s'adjuntarà cap mena de documentació.  
2. Les persones sol·licitants que hagen sigut seleccionades per a la fase d'entrevista, d'acord amb el que disposa l'article 7 de l'Ordre 4/2020, hauran de presentar la documentació acreditativa dels mèrits detallats en el currículum en el moment en el qual acudisquen a la realització d'aquesta.  
3. Els qui hagen sigut seleccionades per a la fase d'entrevista, hauran de presentar la documentació acreditativa dels mèrits detallats en el currículum quan acudisquen a la realització d'aquesta. Si la documentació presentada no complira els requisits exigits en la convocatòria, o no foren aportats alguns dels documents preceptius, es requerirà concedint-li un termini de 10 dies hàbils perquè s'esmene la falta o s'acompanyen els documents preceptius, de conformitat amb l'article 68 de la Llei 39/2015, d'1 d'octubre, del procediment administratiu comú de les administracions públiques.  
4. Els mèrits no prou acreditats no seran tinguts en compte a l'efecte de la valoració. El compliment temporal dels mèrits s'entendrà referit a la data de finalització del termini de presentació de sol·licituds.  
  
5. En el cas que, revisada documentació aportada, es comprovara que la puntuació atorgada per a l'accés a l'entrevista és inferior a l'obtinguda, d'acord amb els mèrits al·legats en la sol·licitud, i ocasionara que altres persones sol·licitants puguen obtenir una puntuació superior dins de la corresponent especialitat, aquestes serien citades per a la realització de l'entrevista i la presentació de la corresponent documentació.  
  
6. La presentació de la sol·licitud per a optar a aquestes beques implicarà l'acceptació per la persona sol·licitant de les bases d'aquesta convocatòria.  
7. Quant a la gestió electrònica del procediment administratiu d'aquesta convocatòria, s'observarà el que es disposa en l'Ordre 17/2011, de 6 de maig, de la Conselleria de Justícia i Administracions Públiques, per la qual es desplega el capítol II, de les beques de pràctiques professionals, del Decret 132/2009, de 4 de setembre, del Consell, pel qual es regula la concessió de beques.  
  
Huité. Comissió avaluadora i procediment de selecció  
Per a l'examen de les sol·licituds de beca i l'elaboració de les oportunes propostes es constituirà una comissió avaluadora, conforme amb el que s'estableix en l'article 8 de l'Ordre 4/2020. Quant al funcionament d'òrgans col·legiats, serà necessari aplicar-hi el que s'estableix en els articles del 15 al 18 de la Llei 40/2015, d'1 d'octubre, de règim jurídic del sector públic.  
  
Nové. Ordenació i instrucció del procediment  
1. L'ordenació i instrucció del procediment correspondrà a la Secretaria General Administrativa.  
2. En qualsevol moment al llarg del procediment, l'òrgan instructor podrà sol·licitar als òrgans, administracions i entitats competents, la transmissió telemàtica d'aquelles dades que siguen necessàries per a la correcta instrucció del procediment, tot permetent la comprovació dels fets sobre els quals haja de pronunciar-se la resolució.  
  
3. Estudiades les sol·licituds i documentació presentada, la comissió avaluadora elevarà a l'òrgan competent un llistat provisional de les persones aspirants admeses i la valoració d'aquestes, així com una relació dels aspirants exclosos i la causa de l'exclusió, per a la publicació, i es concedirà un termini de 10 dies hàbils, durant el qual es podran presentar les al·legacions que es consideren oportunes pels interessats.  
  
Estudiades les al·legacions, s'elevarà a l'òrgan competent per a la seua publicació el llistat definitiu, que contindrà la relació definitiva de la puntuació obtinguda per totes les persones aspirants, així com de les persones excloses i el motiu de l'exclusió.  
En el mateix acte es procedirà a la convocatòria dels qui hagen obtingut, en cada àrea, les 15 millors puntuacions per a la realització d'una entrevista. La falta d'assistència per la persona candidata a aquesta entrevista serà causa d'exclusió del procés selectiu.  
Realitzada l'entrevista i conclosa la selecció, es publicarà la llista amb les persones que resulten beneficiàries de les beques, que podran formular les al·legacions que estimen oportunes durant el termini de 10 dies hàbils.  
4. Les publicacions de llistats i relacions que determina el procés de selecció s'inseriran en la seu electrònica de la Generalitat: https://sede.gva.es/va/web/sede\_electronica/ en la pestanya ciutadania «Ajudes, beques i subvencions» i dins del procediment dissenyat a aquest efecte.  
  
  
Desé. Criteris de valoració  
Les sol·licituds presentades es valoraran d'acord amb els criteris establits en l'article 2 de l'Ordre 4/2020.  
  
Onzé. Resolució  
1. Vista la proposta motivada formulada per la comissió avaluadora, es dictarà resolució de conformitat amb el que es disposa en la disposició addicional segona de l'Ordre 4/2020, que contindrà la relació tant de persones beneficiàries, com de les persones les sol·licituds de les quals hagen sigut desestimades, així com una borsa de reserva constituïda en la forma prevista en l'article 9, apartat 9 de l'Ordre 4/2020.  
2. El termini màxim per a dictar i publicar la resolució serà de 3 mesos, a comptar des de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú.  
3. Conclòs aquest termini, sense que s'haja dictat i publicat la resolució expressa, les persones interessades podran considerar desestimades les seues sol·licituds per silenci administratiu.  
4. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari al qual s'imputen les beques atorgades, relació de les persones beneficiàries, quantitats concedides i la finalitat d'aquestes.  
5. La publicació de la dita resolució produirà els efectes de notificació a les persones interessades, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Dotzé. Drets i obligacions  
Les persones beneficiàries tenen els drets i obligacions establits en l'article 14 de l'Ordre 4/2020.  
Les persones beneficiàries de la beca hauran d'exercir les pràctiques amb un horari màxim de 30 hores setmanals, distribuïdes segons organitze qui exercisca de tutor o tutora en el servei de la sotssecretaria on desenvolupe la seua formació.  
  
Tretzé. Pèrdua del dret a l'abonament i reintegrament  
La perduda del dret a gaudir de la beca i l'obligació de reintegrament s'estableixen en l'article 16 de l'Ordre 4/2020.  
  
Catorzé. Pla de control  
De conformitat amb el que s'estableix en l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es durà a terme un pla de control de la realització de l'activitat objecte d'aquesta convocatòria, segons el que s'estableix en l'article 15 de l'Ordre 4/2020.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que dicta l'acte, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana, o, directament, un recurs contenciós administratiu davant els jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
  
València, 16 de desembre de 2020.- La vicepresidenta de Consell i consellera d'Igualtat i Polítiques Inclusives: Mónica Oltra Jarque.